Žadvainių ežeras
55°50′58″š. pl. 23°00′12″r. ilg.﻿ / ﻿55.8495°š. pl. 23.0032°r. ilg.﻿ / 55.8495; 23.0032 Žadvainių ežeras – ežeras šiaurės Lietuvoje, Šiaulių rajone, apie 8,5 km į vakarus nuo Bubių. Ežero ilgis iš šiaurės į pietus – 0,28 km, plotis – iki 0,27 km. Altitudė 107 m. Kranto linija labai vingiuota, krantai plačiai užpelkėję. Pietuose įteka upeliukas iš baigiančio užakti 0,15 ha ežeriuko. Šiaurėje išteka 0,27 km ilgio upelis į Ventos-Dubysos kanalą. Rytinėje ir pietinėje pakrantėse stūkso Žadvainių miškas, į vakarus plyti pievos. Į pietus įsikūręs Žadvainių kaimas.